**PROGRAMNOTER**

**”Træk stikket ud og strik” på Løgumkloster Refugium**

**7. – 10. november 2025**

**Workshop lørdag d. 8. november kl. 9-12**

Workshopholder Hanne B. Sønnichsen – ”Hanne i Højer”

Workshoppen handler om anden og helt selvstændige del af Hanne Sønnichsens projekt “Nolde Linjen og Mig” - om linjen, her fortolket som landskabet. På workshoppen skal vi strikke et udvalg af de teknikker, som Hanne selv holder af, når det handler om linjer og striber.

Hanne medbringer selv garn og opskrifter - og når prøven er færdig, har I alle et lille billede af det landskab, der er en stadig inspirationskilde for hende.

Du skal medbringe:

Medbring pinde nr. 3, 3,5 og 6.

**Workshop lørdag d. 8. november kl. 14. ”Historisk strik”**

Workshopholder Astrid Colding Sivertsen

Studiet af historisk strik giver et blik ind i fortidens levede liv. Hvad havde folk på, og hvordan strikkede de det? Hvilke materialevalg og strikketekniske valg traf de? I denne workshop vil Astrid give en introduktion til arbejdet med historisk strik, hvor det er muligt (eller nogle gange umuligt) at rekonstruere genstande ved at observere, strikke prøver og sammenligne med originalen.

Deltagerne skal selv prøve kræfter med denne proces, og man kan vælge mellem eksempler i en og to farver.

Du skal medbringe:

Medbring garn af middel tykkelse i en eller to farver og pinde, der passer til.

**Japanske mønstre søndag d. 9. november kl. 14**

Workshopholder Thea Vesterby - Vesterbycrea

På denne workshop skal vi lære at sammensætte vores eget japanske mønster ud fra et katalog af diagrammer og symboler.

På workshoppen vil Thea gennemgå:

• Introduktion til japanske mønstre

• Skitsere dit eget diagram

• Strikke din første strikkeprøve med dit eget japanske mønster

Du skal medbringe:

- Garn til strikkeprøven

- Rundpind 3 mm eller 4 mm

- Maskemarkører

Du vil modtage ternet papir og et katalog med symboler og diagrammer.

**”Mønsterstrik, hjerneaktivtet og garn”. Foredrag søndag d. 9. november kl. 19.30**

Med Theas baggrund i at genfinde sig selv efter flere stressnedbrud, vil hun fortælle om sin åbenbaring ved at lære at strikke – som gav hendes nedsmeltede hjerne en kickstart.

En oplevelse af at hun fandt en vej til at genskabe aktivitet og energi i hendes hjerne ved at læse og strikke mønsterstrik.

Thea har altid haft en matematisk tilgang til alt, hvad hun har beskæftiget sig med.

Lige fra koderne bag et website til et regneark med et budget og to-do-lister. Den matematiske hjerne har dog altid fulgtes ad med et kreativt og meget visuelt element.

To meget forskellige poler, der nogle gange havde det svært ved at mødes.

Men det er Thea’s DNA. **Struktur & Kreativitet.**

Thea vil med sit foredrag vise os denne side af strik.

Hvordan mønsterstrik og farvestrik kan være med til at give både ro og aktivering.